b'\n_START_ARTICLE_\nLudovik \xc4\x8cernej\n_START_SECTION_\n\xc5\xbdivljenje in delo\n_START_PARAGRAPH_\n\xc4\x8cernej je najprej dokon\xc4\x8dal dva razreda gimnazije in nato u\xc4\x8ditelji\xc5\xa1\xc4\x8de v Mariboru (1891), obiskoval pa je tudi razne te\xc4\x8daje in se usposobil za \xc4\x8debelarstvo, vinogradni\xc5\xa1tvo, sadjarstvo in risanje. U\xc4\x8diteljeval je v Limbu\xc5\xa1u, Makolah, \xc4\x8cadramu, Gri\xc5\xbeah in postal 1919 okrajni \xc5\xa1olski nadzornik. V mlaj\xc5\xa1ih letih se je posku\xc5\xa1al kot lirik in v letih 1892\xe2\x88\x921896 objavljal pod raznimi psevdonimi v Ljubljanskem zvonu (psevd.: L. Habetov, Dravinjski, Fram\xc4\x8dan). Priob\xc4\x8deval pa je tudi pedago\xc5\xa1ke \xc4\x8dlanke in razprave in predelal Lavtarjevo Ra\xc4\x8dunico za osnovne \xc5\xa1ole, II. del (1924), ocenjeval mladinske leposlovne zbirke ter napisal ve\xc4\x8d \xc4\x8drtic in povesti za mladino.'